Paa Addresse-Contoiret kan bekommes for 3 Rbd. Tydsk Sproglære for Danske, i tvende Dele, ved C. G. Reisler. Syvende, paa nye gjennemsete Oplag. Kbh. 1815. - Den 1ste Deel indeholder den egentlige Sproglære med et Tillæg af Danismer, Ordsprog og Exempler paa Brugen, af machen og thun.) - Den 2den Deel indeholder Chrestomathien med tilhørende Ordbog, tilligemed en Fortegnelse over nogle eenstydige Substantiver, som ved forskjelligt Kjøn modtage forskjellig bemærkning. Bogen er anbefalet af Skoledirectionen i Kjøbenhavn til Brug i Skolerne.
Tydsk Sproglære for Danske, i tvende Dele
Forfatter: C. G. Reisler
Dato: 1819-11-26